Andre Klapper
ak-47@gmx.net
Novell, Inc
Több és különböző típusú naptár hozzáadása és használata.
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Több naptár használata

Több naptárat is használhat, és azok tartalmát összesítve is megjelenítheti. Például használhat egy-egy munkahelyi, otthoni és hobbi célú naptárat. Az oldalsáv felsorolja ezeket a naptárakat, és bejelölheti vagy törölheti a mellettük lévő jelölőnégyzeteket a találkozók megjelenítéséhez és elrejtéséhez a naptár nézetben. A különböző találkozócsoportok megjelenítésével és elrejtésével elkerülheti az ütközéseket, míg máskor csak az éppen szükséges bejegyzéseket megjelenítve külön-külön is áttekintheti az egyes naptárak feladatait.

Az egyes naptárak bejegyzései eltérő színnel jelennek meg.

Nem csak a számítógépén, az interneten vagy a helyi hálózaton lévő naptárakat is használhat.

Az icalshare.com weboldal például rengeteg megosztott internetes naptárat tartalmaz, beleértve a nemzeti és vallásos ünnepeket, a hold fázisait, sporteseményeket, valamint helyi és regionális eseményeket.

Az új események és találkozók a Naptár ablakban kiválasztott naptárban jönnek létre. Ha nincs naptár kiválasztva, akkor az új események az alapértelmezett naptárban jönnek létre.