Szűrőszabályok használata a levelek mappákba rendezésére automatikusan.
Andre Klapper
ak-47@gmx.net
Novell, Inc
Lukács Bence
lukacs.bence1 at gmail dot com 2011.
Kelemen Gábor
kelemeng at gnome dot hu 2011, 2012, 2013, 2015, 2017, 2018.
Nagy Zoltán
dzodzie at gmail dot com 2011.
Úr Balázs
ur.balazs at fsf dot hu 2014, 2019, 2021, 2022, 2023, 2024, 2025.

# Szűrők használata

Az üzenetszűrők műveleteket hajtanak végre a leveleken az Ön által meghatározott feltételek alapján. Szűrőket megadhat a bejövő és kimenő levelekre egyaránt.

A szűrők automatikusan alkalmazásra kerülnek a helyi fiókokba (például POP) érkező levelekre. A távoli fiókokat (például IMAP) használó levélkiszolgálók ezt közvetlenül a kiszolgálón végzik, mivel így gyorsabb. Ha az Evolution szűrőit távoli fiókokra is szeretné alkalmazni, akkor ezt a Szerkesztés Beállítások Postafiókok Szerkesztés Fogadás beállításai Beállítások Szűrők alkalmazása az új levelekre ezen kiszolgáló Beérkezett üzenetek mappájában jelölőnégyzet bejelölésével teheti meg.

A szűrők saját kezű alkalmazásához egy mappa üzeneteire, válassza ki az üzeneteket, majd az Üzenet Szűrők alkalmazása menüpontot, vagy nyomja meg a Ctrl Y kombinációt.

Egy mappa összes üzenetét kijelölheti a Szerkesztés Összes kiválasztása menüpont kiválasztásával, vagy a Ctrl A kombináció megnyomásával.

# Szűrő létrehozása

Válassza a Szerkesztés Üzenetszűrők, vagy az Üzenet Létrehozás menüpontot, és adja meg a szűrő alapjául szolgáló feltételeket.

Nyomja meg a Hozzáadás gombot.

Írjon be egy nevet a Szabály neve mezőbe.

Adja meg a szabály feltételeit. Minden feltételhez elsőként válassza ki a levél ellenőrzendő részét, majd adja meg az összehasonlítást.

Az elérhető feltételekkel kapcsolatos további információkért lásd a Használható szűrőfeltételek szakaszt.

Ha több feltételt szeretne meghatározni, akkor az Elemek keresése alatt adja meg, hogy a feltételek közül bármelyiknek vagy mindegyiknek kell-e illeszkednie, nyomja meg a Feltétel hozzáadása gombot, és ismételje meg az előző lépést.

Válassza ki a szűrő műveleteit az Azután szakaszban.

Az elérhető műveletekkel kapcsolatos további információkért lásd a Használható szűrőműveletek szakaszt.

A szűrők sorrendje nagyon fontos. Az eredeti üzenetre sorrendben kerülnek alkalmazásra, mint egy recept.

Ha az első szűrője egy Feldolgozás leállítása szabályt tartalmaz, akkor az erre illeszkedő összes levélen a következő szűrők már nem lesznek lefuttatva.

Amikor egy levelet áthelyez egy másik mappába, akkor az „áthelyezés” valójában az üzenet egy másolatának a célmappához fűzését és az eredeti üzenet törlésre való kijelölését jelenti. Emiatt az ezt esetleg követő szűrőszabályok az eredeti üzenetre lesznek alkalmazva, amely most törlésre van kijelölve. Emiatt az üzenet áthelyezése általában a szűrőszabályok sorozatának utolsó eleme kell legyen.

Ha több műveletet szeretne megadni, akkor nyomja meg a Művelet hozzáadása gombot, és ismételje meg az előző lépést. Ha például nem szeretné, hogy a további meglévő szűrők alkalmazásra kerüljenek, akkor válassza a Feldolgozás leállítása elemet a lista második műveleteként.

Nyomja meg az OK gombot.

# Szűrők szerkesztése

Válassza a Szerkesztés Üzenetszűrők menüpontot.

Válassza ki a szűrőt.

Nyomja meg a Szerkesztés gombot.

Végezze el a kívánt módosításokat, majd nyomja meg az OK gombot kétszer.

# Szűrők törlése

Válassza a Szerkesztés Üzenetszűrők menüpontot.

Válassza ki a szűrőt.

Nyomja meg az Eltávolítás gombot.

Nyomja meg az OK gombot.